बारिश से जलस्तर बढ़ा, लेकिन महादेव घाट में कोई सुरक्षा नहीं: शुक्रवार को हुई बारिश में खारुन का जल स्तर और बढ़ गया है। नदी उफान पर आने लगी है। पानी एनीकट से तीन फीट ऊपर चल रहा है। इसके साथ ही सैलानियों की संख्या भी बढ़ने लगी है। भाठागांव एनीकट में भी रोज युवकों की टोली पिकनिक मनाने पहुंच रहे हैं। वहां ऊंचाई से छलांग लगाकर नहा रहे है। यही नाजारा पत्रकारिता विश्वविद्यालय के सामने काठाडीह एनीकट में हैं, जहां शराबखोरी हो रही है। इसके बाद भी वहां पर सुरक्षा के कोई पुख्ता इंतजाम नहीं किए हैं।